Amahil-nneɣ d tasleḍt tasnamkant n umawal uzzig n yimuddiren, anida ad nessismel imuddiren ɣef laḥsab uẓrar inmečči: Imɣan, Ibeɛɛac, Ibelṭekkac, Imesrifgen, Iɣersiwen d yimuddiren nniḍen, syen ad d-nefren kra n yismawen n yimuddiren yettemgaraden ɣef yimuddiren wiyaḍ deg yiwen n ṣṣenf i d-negmer yakan seg unnar, ma ur yesɛi ara isem ad nadi fell-as deg imawalen n tmaziɣt, yal isem ad d-nsufeɣ aẓar-is d usegzi-s s wudem n tbadut, asnernu tawuri-is deg wayen yerzan imɣan kan, ma d imuddiren nniḍen ad d-nawi ɣef ayen teččen, diɣen yal amuddir ara nesleḍ as-d-nernu tugna-s ara t-id-isebegnen amek yemmug.